Antonio Álvarez Solís

Antonio Álvarez Méndez (Madril, 1929ko uztailaren 18a - 2020ko martxoaren 30a) —Antonio Álvarez Solís izenaz ezaguna— espainiar kazetari bat zen, azken urteetan Euskal Herrian lan egiten zuena.

 Biografia 
Madrilen jaio bazen ere, bere burua Mierestartzat (Asturias) zuen

Zuzenbidea ikasi zuen Bartzelona eta Santiago de Compostelan, nahiz eta lanean kazetari moduan hasi zen, Bartzelonako La Vanguardian, hogeita zazpi urterekin erredaktore-burua izatera iritsiz. Berrogei urtez Katalunian bizi izan zen.

Ondoren, Interviú aldizkariko zuzendari-sortzailea izan zen,"Procesados el director de "Interviu" y el periodista Santiago Miró" El País eta baita Por favor aldizkariaren sortzaileetako bat ere. Bertan, hirugarren orrian idatzi zuen, aldizkaria desagertu arte. Halaber, Economía Mediterránea aldizkariaren sortzaile eta zuzendaria zen, gastronomia eta turismoari buruzko beste bi aldizkariz gain. El Periódicoren sorreran ere parte hartu zuen.

Hainbat urtez TVEn lan egin zuen, María Teresa Camposekin batera, eta tertulia ugaritan parte hartu zuen zenbait komunikabidetan: RNE, COPE, Onda Cero, Radio Miramar, SER, eta abar. Azken urteetan, Euskal Herrian egin izan ohi zuen lan, hasieran ETBn eta Radio Euskadin, eta EiTBtik kanporatua izan ostean, Gara egunkarian. Azken horretan, astero iritzi artikuluak idatzi zituen hil arte.

Politikari dagokionez, aktiboa izan zen. 2011ko udal eta foru hauteskundeetan Bilduren hautagaia izan zen Bilboko udalerako zerrendan, azken postuan. El periodista Antonio Álvarez Solís cierra la lista de Bildu en Bilbao, Público, 2011ko martxoaren 26a.

 Liburuak 
 Mujeres, ultramarinos y coloniales, Txalaparta, 2010.

 Erreferentziak 

 Kanpo estekak 
  "Mujeres, ultramarinos y coloniales" liburuaren aipamena

Kategoria:Espainiako idazleak
Kategoria:Espainiako kazetariak
Kategoria:Mierestarrak
Kategoria:Euskal Herria Bilduko hautagaiak
Kategoria:Espainiako saiakeragileak
Kategoria:XX. mendeko Espainiako idazleak
Kategoria:XXI. mendeko Espainiako idazleak
Kategoria:Madrildarrak
Kategoria:COVID-19 gaixotasunaren biktimak